Borussia Dortmund jirbħu t-Tazza Ġermaniża Borussia Dortmund rebħu t-Tazza Ġermaniża meta fil-finali għelbu lil Leipzig bl-iskor ta' 4-1. Il-protagonisti ta' din ir-rebħa kienu Jadon Sancho u Erling Haaland li skorjaw doppjetta kull wieħed. B'hekk il-coach ta' Leipzig, Julian Nagelsmann, se jħalli lil dan il-club b'togħma qarsa hekk kif se jingħaqad ma' Bayern Munich fi tmiem l-istaġun. Ftit sigħat qabel it-78 finali ta' din il-kompetizzjoni, Naglesmann, irċieva messaġġ ta' inkoraġġiment mingħand Bayern Munich … iżda fil-veritá ngħata lezzjoni ta' football. Borussia Dortmund kienu fi klassi għalihom u qatt ma dehru li setgħu jitilfu din il-partita. Il-goals ta' Sancho waslu fil-5 u fil-45 minuta filwaqt li dawk ta' Haaland waslu fit-28 u fis-87 mintua. L-uniku goal ta' Leipzig ġie skorjat minn Dani Olmo (71).